open-index/open-wikipedia-markdown huggingface dataset:
নারী মহাকাশচারীদের তালিকা

থাম্ব|400x400পিক্সেল|''২০১২ খ্রিস্টাব্দের সেপ্টেম্বরে জনসন স্পেস সেন্টারে নাসার বর্তমান ও প্রাক্তন নারী মহাকাশচারীদের জমায়েত। বসে (বাঁদিক থেকে): ক্যারোলিন হান্টুন  (জেএসসি-এর প্রথম নারী নির্দেশক), এলেন বেকার, ম্যারি ক্লীভ, রেয়া সেডন, অ্যানা ফিশার, শ্যানন লুসিড, এলেন ওকয়া, সান্দ্রা ম্যাগ্নাস। <br /><br />দাঁড়িয়ে (বাঁদিক থেকে);  জীনেট  এপস, ম্যারি এলেন ওয়েবার, মা্র্শা আইভিন্স, ট্রাসি ক্যাল্ডওয়েল ডাইসন, বনি দুনবার, ট্যামি জার্নিগম, ক্যাডি কোলম্যান, জ্যানেট কাভান্ডি, সেরেনা আনন্‌, ক্যাটে রুবিন্স, স্টেফানি উইলসন, ডোটি মেটকাফ-লিন্ডেনবার্গার, মেগান ম্যাকআর্থার, ক্যারেন নিবার্গ, লিসা নওয়াক।''
নিম্নবর্ণিত বিষয় হোল প্রথম উড়ান অনুযায়ী সাজানো **মহাকাশে সফরকারী নারীদের একটা তালিকা।** যদিও ১৯৬৩ খ্রিস্টাব্দে প্রথম নারী মহাকাশে উড্ডয়ন করেছিল, একেবারে শুরুতে ছিল মানব চালিত মহাকাশ অনুসন্ধান, পরবর্তী প্রায় কুড়ি বছরের আগে আর উড়ান সম্ভব হয়নি। ১৯৮০ খ্রিস্টাব্দের দশকে নারী মহাকাশচারীগণ সাধারণ হয়ে গিয়েছিলেন। এই তালিকায় মহাকাশচারী এবং মহাকাশ অভিযাত্রী উভয়েই সংশ্লিষ্ট।

## ইতিহাস
, ৫৬৫ জন মহাকাশ সফরকারীর মধ্যে ৬৫ জন হলেন নারী।  এঁদের মধ্যে ফ্রান্স, ইতালি, দক্ষিণ কোরিয়া ও যুক্তরাজ্য থেকে একজন করে; কানাডা, চিন ও জাপান থেকে দুজন করে; সোভিয়েত ইউনিয়ন/রাশিয়া থেকে চারজন এবং যুক্তরাষ্ট্র থেকে ৫০ জন। দেশ অনুযায়ী পুরুষ এবং নারী মহাকাশচারীদের উড়ানের মধ্যে সময়ের অনেক ব্যবধান ছিল।  আসলে যুক্তরাজ্য, দক্ষিণ কোরিয়া এবং ইরানের প্রথম মহাকাশচারীরা ছিলেন নারী, যেখানে  ভোস্তক১ যানে মহাকাশে প্রথম পুরুষ  থেকে ভোস্তক৬ যানে মহাকাশে প্রথম নারী পর্যন্ত দু-বছরের একটা ব্যবধান ছিল এবং যথাক্রমে ফ্রিডম ৭ এবং এসটিএস-৭ মহাকাশযানে মার্কিন পুরুষ ও মার্কিন নারীর মহাকাশ অভিযানের সময়ের ব্যবধান ছিল ২২ বছর। চিনের ক্ষেত্রে শেনঝোউ ৫ এবং শেনঝোউ ৫শেনঝোউ ৯ মহাকাশ মিশন দুটোর সময়ের ব্যবধান ছিল প্রায় সাড়ে আট বছর, এবং ইতালির ক্ষেত্রে  এসটিএস-৪৬ এবং এক্সপেডিশন ৪২ মহাকাশ উড়ানের সময়ের ব্যবধান ছিল আনুমানিক বারো বছর।

মহাকাশে প্রথম ও দ্বিতীয় নারীর মধ্যে ১৯ বছরের ব্যবধান তৈরি হয়েছে। তাঁরা হলেন ভোস্তক ৬ এবং সোইয়ুজ টি-৭ মিশন দুটোর মহাকাশচারী। যদিও সোভিয়েত ইউনিয়ন প্রথম দুজন নারীকে মহাকাশে পাঠিয়েছিল, মহাকাশে নারীদের মধ্যে মাত্র চারজন সোভিয়েত ইউনিয়ন অথবা রাশিয়ার নাগরিক। যাইহোক, ব্রিটিশ, ফরাশি, ইতালিয়ান, ইরানীয়-মার্কিন এবং দক্ষিণ কোরীয় নারীগণ সকলে সোভিয়েত এবং রাশিয়ান মহাকাশ কর্মসূচির অঙ্গ হিসেবে উড্ডয়ন করেছেন। একইভাবে, কানাডা, ভারত, জাপান এবং আমেরিকা থেকে নারীগণ সকলে যুক্তরাষ্ট্রের মহাকাশ কর্মসূচির অধীনে উড্ডয়ন করেছেন। মহাকাশে প্রথম এবং দ্বিতীয় মার্কিন নারীর মধ্যে সময়ের ব্যবধান ছিল এক বছর। যেখানে মহাকাশে প্রথম মার্কিন পুরুষ এবং মহাকাশে প্রথম মার্কিন নারীর মধ্যে ব্যবধান ছিল ২০ বছর, উপর্যুপরি শেনঝোউ ৯ এবং শেনঝোউ ১০ মিশনে মহাকাশে প্রথম এবং দ্বিতীয় চিনা নারীর সময়ের ব্যবধান ছিল এক বছর।

## মহাকাশ উড়ান সম্পূর্ণ করা নারী মহাকাশচারীগণ

## অন্যান্য মহাকাশচারী ও মহাকাশচারী প্রার্থীরা

## আরো দেখুন

* মহাকাশে চিনা নারীগণ  
* বুধ ১৩-দ্য *ওমেন ইন স্পেস* (ডাব্লুআইএসপি) 
* নাম অনুসারে মহাকাশ ভ্রমণকারীদের তালিকা - সমস্ত মানুষ যারা মহাকাশ উড্ডয়ন করেছেন 
* জাতীয়তা হিসেবে মহাকাশ ভ্রমণকারীদের তালিকা 
* স্পেসফ্লাইট ক্রু হিসাবে কাজ করা প্রশিক্ষণপ্রাপ্ত ব্যক্তিদের-নাম হিসেবে নভোচারীদের তালিকা

## তথ্যসূত্র


বিষয়শ্রেণী:নারী মহাকাশচারীগণ
বিষয়শ্রেণী:মহাকাশচারীদের তালিকা
বিষয়শ্রেণী:মহাকাশে নারী
বিষয়শ্রেণী:নারী নভোচারী
বিষয়শ্রেণী:পেশা অনুযায়ী নারীদের তালিকা
গুলফাম খান

**গুলফাম খান** (;;জন্ম: ৬ই জুন ১৯৭৫) হলেন একজন ভারতীয় টেলিভিশন এবং চলচ্চিত্র অভিনেত্রী, যিনি ভারতীয় টেলিভিশন এবং হিন্দি চলচ্চিত্রে কাজ করে থাকেন। তিনি বেশ কয়েকটি টেলিভিশন ধারাবাহিকে ভিন্ন ভিন্ন চরিত্রে অভিনয় করেছেন। তিনি বর্তমানে সনি সাবে প্রচারিত জনপ্রিয় টেলিভিশন ধারাবাহিক *[[আলাদীন - নাম তো সুনা হোগা]]*-এ আলাদীনের খালা নাজনীনের চরিত্রে অভিনয় করছেন।

## প্রারম্ভিক জীবন
গুলফাম খান ১৯৭৫ সালের ৬ই জুন তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তিনি এক পাঠান পিতামাতার কন্যা। তাঁর পূর্বপুরুষ ব্রিটিশ আমল হতেই বোম্বে-তে বসবাস করেন। তিনি এক পরিবারে চার ভাইবোনের সাথে তাঁর শৈশব অতিবাহিত করেছেন। তিনি জুহুর সিলভার বিচ হাই স্কুল হতে স্কুল জীবনের পড়াশোনা সম্পন্ন করেছেন এবং পরে মুম্বইয়ের তোলানি কলেজ অফ কমার্স থেকে স্নাতক সম্পন্ন করেছেন।

গুলফাম খানের পরিবার পাঞ্জাবের তরন তারন জেলা থেকে আগত। তাঁর ঠাকুরদা (যিনি একজন ভূমি বিকাশকারী) ১৯২০-এর দশকে ভারত বিভাজনের আগে সেখানে চলে এসেছিলেন। তাঁর বাবা একজন ব্যবসায়ী ছিলেন এবং মা ছিলেন গৃহিণী। গুলফাম এই শিল্পজগতে একজন টেক জাঙ্কি (কারিগরী দ্রব্য সংগ্রহকারী) হিসাবে পরিচিত। এছাড়াও তিনি চিত্রকর্মেও বেশ আগ্রহী।

## পেশা
২০০৩ সালে টেলিভিশন ধারাবাহিক *লিপস্টিক-*এ গুড্ডি নামে একটি চরিত্রে অভিনয়ের মাধ্যমে গুলফাম খান অভিনয় জগতে প্রবেশ করেন। তিনি মুম্বই চলচ্চিত্র জগতের সুপরিচিত প্রতিষ্ঠানগুলোর অধীনে এবং বেশ কয়েকটি টেলিভিশন ধারাবাহিক এবং চলচ্চিত্রের জন্য একাধিক প্রযোজক ও পরিচালকের সাথে কাজ করেছেন। তিনি আমির খান অভিনীত ''তালাশ'' নামক একটি হিন্দি চলচ্চিত্রে অভিনয়ের জন্য প্রস্তাব পেয়েছিলেন, যা তিনি গ্রহণ করেছিলেন। পর্দায় অবদানের পাশাপাশি গুলফাম খান ২০০৭ সালে চিত্রনাট্য রচনা শুরু করেছিলেন। গুলফাম জেনিফার লিঞ্চের সাথে হেস সহ বেশ কয়েকটি চলচ্চিত্রের চিত্রনাট্য সহ রচনা করেছেন। গুলফাম সনি এন্টারটেইনমেন্ট টেলিভিশনের জন্য কমেডি সার্কাস ২য় আসরের রচয়িতা হিসেবে কাজ করেছেন। অতঃপর গুলফাম জাতীয় পুরস্কারপ্রাপ্ত পরিচালক নাগেশ কুকুনুর-এর পরবর্তী চলচ্চিত্র *[[লক্ষ্মী]]*-এ কাজ করছেন, যা বেশ কয়েকটি চলচ্চিত্র উৎসবে মনোনয়নের জন্য প্রেরণ করা হয়েছিল।  ২০১৩ সালে জুন মাসে, গুলফাম লাইফ ওকে চ্যানেলে প্রচারিত জনপ্রিয় টেলিভিশন ধারাবাহিক *[[সাবধান ইন্ডিয়া]]*-এর একটি পর্বে অভিনয় করেছেন। ২০১৮ সাল থেকে, গুলফাম সনি সাবে প্রচারিত জনপ্রিয় টেলিভিশন ধারাবাহিক *[[আলাদীন - নাম তো সুনা হোগা]]*-এ অভিনয় করছেন, যেখানে তিনি নাজনীন (আলাদীনের খালা) নামক একটি নেতিবাচক চরিত্রে অভিনয় করছেন।

## তথ্যসূত্র

## বহিঃসংযোগ

* 

বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
নিকিতা ঠুকরাল

**নিকিতা ঠুকরাল** (জন্ম: ৬ই জুলাই ১৯৮১) হলেন একজন ভারতীয় চলচ্চিত্র অভিনেত্রী এবং মডেল, যিনি কন্নড, তেলুগু, মালয়ালম এবং তামিল ভাষার চলচ্চিত্রে অভিনয় করেছেন।

## প্রারম্ভিক জীবন
নিকিতা ঠুকরাল ১৯৮১ সালের ৬ই জুলাই ভারতের মহারাষ্ট্রের মুম্বইয়ের একটি পাঞ্জাবী হিন্দু পরিবারে জন্মগ্রহণ করেছেন এবং সেখানেই তিনি তাঁর শৈশব অতিবাহিত করেছেন। তিনি কিশিনচাঁদ চেল্লারাম কলেজ থেকে অর্থনীতি বিভাগ হতে এমএ পাস করেছেন। জুহুর একটি হোটেলে খাওয়ার সময় প্রযোজক ডি রামানাইডু তাঁকে খুঁজে বের করেছিলেন। অতঃপর তিনি ২০০২ সালে মুক্তিপ্রাপ্ত তাঁর চলচ্চিত্র *হ্যায়*-এ অভিনয় করার প্রস্তাব পেয়েছিলেন।

## পেশা
নিকিতা ঠুকরাল *আতি রহেঙ্গি বাহারে*-এর দলের অংশ ছিলেন, এটি একটি জনপ্রিয় টেলিভিশন ধারাবাহিক ছিল, যেটি জি টিভি চ্যানেলে ২০০২ সালের ৯ই সেপ্টেম্বর তারিখ হতে প্রচারিত হয়েছে। এরপরে তিনি তেলুগু চলচ্চিত্র *হ্যায়*-এ অভিনয় করার মাধ্যমে চলচ্চিত্র জগতে অভিষেক করার পাশাপাশি দক্ষিণ ভারতের চলচ্চিত্র জগতে পাড়ি জমান। *হ্যায়*-এ অভিনয় করার পরে, *কায়িথুম দুরথ* নামক চলচ্চিত্রে ফাহাদ ফাজিলের সাথে অভিনয় করে নিকিতা ঠুকরাল মালয়ালম চলচ্চিত্র জগতে অভিষেক করেছেন। এই মালয়ালম চলচ্চিত্রটি বক্স অফিসে সাফল্য অর্জন করতে পারেনি, তবে তাঁকে তামিল ও তেলুগু চলচ্চিত্র *কুরুম্বু* ও *সাম্বরামের* মতো বেশ কয়েকটি নতুন চলচ্চিত্রে অভিনয় করার সুযোগ করে দিয়েছিল।  ২০০৫ সালে, এস. এস. নিবাসের *[[মহারাজা (২০০৫-এর চলচ্চিত্র)|মহারাজা]]*-এ অভিনয় করার মাধ্যমে তিনি কন্নড় চলচ্চিত্র জগতে অভিষেক করেছেন। এরপরে তিনি ভেঙ্কট প্রভুর তারকা খচিত চলচ্চিত্র *[[সরোজা (২০০৮-এর চলচ্চিত্র)|সরোজা]]-এ* কল্যাণী চরিত্রে অভিনয় করার মাধ্যমে তিনি পুনরায় তামিল চলচ্চিত্র জগতে ফিরে আসেন। এই চলচ্চিত্রে তাঁর চরিত্রটি সম্পদ রাজ দ্বারা চিত্রিত গুন্ডার সহযোগী ছিল এবং তার অভিনয়ের জন্য তিনি সমালোচকদের প্রশংসা অর্জন করেছিলেন। অতঃপর চলচ্চিত্র জগতে জনপ্রিয় হওয়ার পর তিনি "কোডানা কোডি" নামক একটি গানে উপস্থিত হয়েছিলেন; যেটি সমালোচকদের কাছ বেশ প্রশংসা কুড়িয়েছিল। উক্ত গানের চলচ্চিত্রে তাঁর চরিত্রটি তাঁকে আইটিএফএ "সেরা পার্শ্ব অভিনেত্রী"-র পুরস্কার লাভ করতে সহায়তা করেছে। এই সাফল্য তাঁকে তৃষা কৃষ্ণন এর সাথে গৌতম মেননের একটি বড় চলচ্চিত্র প্রযোজনায় নির্মিত *চেন্নাইয়িল অরু মাজহাইইকালাম* চলচ্চিত্রে অভিনয়ের সুযোগ করে দিয়েছিল, তবে এই চলচ্চিত্র দুটি সময়সূচি পরিবর্তন করার পর বন্ধ করে দেওয়া হয়। অভিনয়ের পাশাপাশি নিকিতা ঠুকরাল ডিজাইনার রূপা ভোহরার জন্য একজন মডেল হিসেবেও কাজ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:বিগ বস কন্নড় প্রতিযোগী
বিষয়শ্রেণী:১৯৮১-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:আন্তর্জাতিক তামিল চলচ্চিত্র পুরস্কার বিজয়ী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:পাঞ্জাবি নারী
মর্যাদা (১৯৫০-এর চলচ্চিত্র)

**মর্যাদা** একটি বাংলা চলচ্চিত্র যেটি দিগম্বর চট্টোপাধ্যায় পরিচালনা করেন। এই চলচ্চিত্রটি ১৫ ডিসেম্বর ১৯৫০ সালে ভবানী কলামন্দির লিমিটেডের ব্যানারে মুক্তি পেয়েছিল। এই চলচ্চিত্রটি বাঙালি অভিনেতা উত্তম কুমার এবং বিভু ভট্টাচার্যের তৃতীয় এবং প্রথম চলচ্চিত্র ছিল।

## কাহিনী

## শ্রেষ্ঠাংশে
* উত্তম কুমার
* পাহাড়ী সান্যাল
* কমল মিত্র
* জীবন বোস
* স্মৃতিরেখা বিশ্বাস
* নৃপতি চট্টোপাধ্যায়
* নবদ্বীপ হালদার
* বিভু ভট্টাচার্য
* হরিধন মুখোপাধ্যায়
* সন্তোষ সিনহা
* আশু বোস

## তথ্যসূত্র

## বহিঃসংযোগ
* 

বিষয়শ্রেণী:১৯৫০-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
ইশা তালওয়ার

**ইশা তালওয়ার** (জন্ম: ২২শে ডিসেম্বর ১৯৮৭) হলেন একজন ভারতীয় চলচ্চিত্র অভিনেত্রী, যিনি মূলত মালয়ালম এবং হিন্দি চলচ্চিত্রে কাজ করে থাকেন। এছাড়াও তিনি কয়েকটি তামিল ও তেলুগু চলচ্চিত্রে অভিনয় করেছেন। তিনি একজন মডেল হিসাবে তাঁর কর্মজীবন শুরু করেছিলেন এবং বেশ কয়েকটি টেলিভিশন বিজ্ঞাপনে একজন মডেল হিসেবে হাজির হয়েছিলেন। পরবর্তীতে ২০১২ সালে মালয়ালম চলচ্চিত্র থাত্তাথিন মারায়াথুতে অভিনয়ের মাধ্যমে তিনি চলচ্চিত্র জগতে পা রাখেন।

## প্রারম্ভিক জীবন
ইশা তালওয়ার ১৯৮৭ সালের ২২শে ডিসেম্বর তারিখে ভারতের মহারাষ্ট্রের মুম্বইয়ের একটি পাঞ্জাবি পরিবারে জন্মগ্রহণ করেছেন। তিনি বিনোদ তালওয়ারের কন্যা, যিনি বলিউডে বনি কাপুরের সাথে পরিচালক ও নির্বাহী নির্মাতা হিসেবে কাজ করেছেন। ইশা মুম্বইয়েই তাঁর শৈশব অতিবাহিত করেছেন। তিনি মুম্বইয়ের সেন্ট জেভিয়ার্স কলেজ থেকে স্নাতক ডিগ্রি অর্জন করেছেন। তিনি ২০০৪ সালে নৃত্য পরিচালক টেরেন্স লুইসের নৃত্য বিদ্যালয়ে যোগদান করেছিলেন, যেখানে তিনি নৃত্যের বিভিন্ন ধরন যেমন ব্যালে, জ্যাজ, হিপ হপ এবং সালসা শিখেছিলেন এবং উক্ত নাচের স্কুলের শিক্ষক হয়েছিলেন। তিনি উল্লেখ করেছিলেন যে তাঁর নৃত্য পরিচালক টেরেন্স লুইস ছিলেন "এমন একজন ব্যক্তি, যিনি আমাকে পুরোপুরি পরিবর্তন করে দিয়েছিলেন"।

## পেশা
ইশা তালওয়ার তাঁর কর্মজীবনের শুরুতে একজন মডেল হিসেবে কাজ করেছেন এবং ৪০টিরও বেশি প্রতিষ্ঠানের পণ্যের টেলিভিশন বিজ্ঞাপনে উপস্থিত হয়েছেন; যেগুলোর মধ্যে পিৎজা হাট, ভিভেল ফেয়ারনেস ক্রিম, কায়া স্কিন ক্লিনিক, ডিউলাক্স পেইন্টস এবং ধরতি ফেয়ারনেস ক্রিম অন্যতম। এছাড়াও তিনি হৃতিক রোশনের নৃত্য বিষয়ক প্রতিযোগিতা *জাস্ট ডান্স*-এর প্রচারণামূলক ভিডিও-তে একজন নৃত্যশিল্পী হিসেবে উপস্থিত হয়েছেন। তিনি বলেছেন যে তিনি তার চলচ্চিত্রের অভিষেক করার প্রস্তুতিতে দুই বছর অতিবাহিত করেছেন। যদিও তিনি ২০০২-এর বলিউড চলচ্চিত্র *[[হামারা দিল আপকে পাস হ্যায়]]-*এ একজন শিশু অভিনেত্রী হিসাবে কাজ করেছিলেন, তবে পূর্ণ দৈর্ঘ্যের চলচ্চিত্রে তাঁর অভিষেক হয়েছে মালয়ালম চলচ্চিত্র *[[থাত্তাথিন মারায়াথু]]-*এর মাধ্যমে। এই চলচ্চিত্রের জন্য তিনি চার মাসের কণ্ঠ প্রশিক্ষণ ক্লাস নিয়েছিলেন, যেখানে তিনি ভাষা শেখার জন্য একটি কোর্স করার পাশাপাশি গিটার বাজাতে শিখেছিলেন। এই চলচ্চিত্রে তিনি হিন্দু ছেলের প্রেমে পড়া এক মুসলিম মেয়ে আয়েশা-এর চরিত্রে অভিনয় করেছেন। এই চলচ্চিত্রটি ব্যবসায়িকভাবে দারুণ ফলাফল অর্জন করার মাধ্যমে ২০১২ সালের মুক্তিপ্রাপ্ত শীর্ষ পাঁচটি মালয়ালম চলচ্চিত্রের মধ্যে অন্যতম ছিল। সমালোচকরা তাঁর প্রশংসা করে বলেছিলেন যে, তিনি এই চলচ্চিত্রে "সুন্দরী" লাগছিলেন, তবে এই চলচ্চিত্রে তাঁর "বেশি কিছু করার" ছিল না।

## তথ্যসূত্র

## বহিঃসংযোগ

* 

বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৮৭-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
নর্তকী নটরাজ

thumb|ভারতের রাষ্ট্রপতি প্রথব মুখার্জির হাত থেকে পদক গ্রহণ করছেন নর্তকী নটরাজ
**নর্তকী নটরাজ** একজন ভারতীয় শাস্ত্রীয় নৃত্যশিল্পী, যিনি ভরতনাট্যম নৃত্যকলায় সুদক্ষ। ২০১৯ সালে, প্রথম তৃতীয় লিঙ্গের মানুষ রূপে তিনি শিল্পকলায় তার অবদানের জন্যে দেশের চতুর্থ সর্ব্বোচ্চ অসামরিক পুরস্কার পদ্মশ্রী সম্মানে ভূষিত হন।

## ব্যক্তিগত জীবন ও প্রশিক্ষণ
নর্তকী নটরাজের জন্ম ভারতের তামিলনাড়ুর মাদুরাইয়ে এক সম্ভ্রান্ত পরিবারে একজন তৃতীয় লিঙ্গের মানুষ রূপে। মাত্র  ১১ বছর বয়সে তাঁকে বাড়ি থেকে বের করে দেওয়া হয়েছিল তার লিঙ্গ পরিচয়ের কারণে। বিভিন্ন রকম কাজ করে, আধপেটা খেয়ে নর্তকী কোনওভাবে স্কুল শেষ করেন। শৈশব থেকেই নর্তকীর নাচের প্রতি অদম্য আকর্ষণ ছিল এবং এত দারিদ্র্য ও অসুবিধার মধ্যেও তার নাচের প্রতি ভালোবাসা বিন্দুমাত্র কমেনি।
তার প্রথম নৃত্যগুরু ছিলেন নামানুর জয়ারামান এবং মাদুরাই টি জি জয়ারামন। এই সময়ে তৃতীয় লিঙ্গের মানুষদের জন্যে কাজ করা সংগঠন *অপরাজিতা* র পরিচালক ভারতথ কে এস এবং তার মা নর্তকীকে আর্থিক ও মানসিক ভাবে সহায়তা করেছিলেন। জয়রামনের কাছে শেখার পরে, তিনি ভরতনাট্যমে আরও উন্নত প্রশিক্ষণের জন্যে একজন গুরুর সন্ধান করছিলেন।
সেই সময়ে তিনি বিখ্যাত তাঞ্জোর চতুর্বর্গের (চিন্নায়া, পোণনাইয়া, শিবানন্দম এবং বদিভেলু) বংশধর কিত্তাপ্পা পিল্লাই, যিনি ভরতনাট্যমের মহীরুহ হিসাবে বিবেচিত, নাম্নী গুরুর সংস্পর্শে আসেন। নর্তকী তার কাছে ১৫ বছর ধরে থেকে গুরুকুল পদ্ধতিতে ভরতনাট্যম শিখেছিলেন। তিনি তাঞ্জোর তামিল বিশ্ববিদ্যালয়ের শ্রী কিত্তাপ্পা পিল্লির সহকারী হিসাবেও কাজ করেছিলেন। 
## কর্মজীবন
১৯৯৯ সালে গুরুর মৃত্যুর পরে তিনি ২০০০ সালে চেন্নাই চলে এসেছিলেন এবং তখন থেকেই তিনি একজন পুরো সময়ের পেশাদার নৃত্যশিল্পী ও প্রশিক্ষক রূপে কাজ করেন।
নর্তকী তাঞ্জোর ভিত্তিক নায়িকাভাব ঐতিহ্যে বিশেষীকরণ করেছেন। তার বন্ধু শক্তি ভাস্করের সাথে, তিনি চেন্নাই এবং মাদুরাইতে একটি নৃত্যের স্কুল "ভেলিয়াম্বলম নাদনা কালাই কুডম" স্থাপন করেছিলেন। তিনি ভরতনাট্যমের তাঞ্জোর রীতিতে ভারত এবং বিদেশের শিক্ষার্থীদের প্রশিক্ষণ দেন। মার্কিন যুক্তরাষ্ট্র, যুক্তরাজ্য এবং কানাডায় তার নৃত্যালয়ের শাখা রয়েছে। এছাড়াও তিনি নরওয়ের অসলোতে সরকারী সংগীত বিভাগে বার্ষিক কর্মশালায় প্রশিক্ষণ দেন। কর্মশালাগুলিতে শক্তি এবং নর্তকী ভারতীয় এবং নরওয়েজিয়ান শিক্ষার্থীদের তেভরাম, তিরুপুগাজহ এবং তিরুবাচম শেখান।
তার জীবন ও কঠিন সংগ্রামের কথা ২০১৮ সালে তামিলনাড়ু শিক্ষা সংসদের একাদশ শ্রেণীর পাঠ্যক্রমে অন্তর্ভুক্ত করা হয়েছে।
তিনি ভারত, মার্কিন যুক্তরাষ্ট্র, যুক্তরাজ্য সহ ইউরোপের বিভিন্ন নৃত্য উৎসবে অংশগ্রহণ করেছেন।

## পুরস্কার

* ভারত সরকার দ্বারা পদ্মশ্রী, ২০১৯
* তামিলনাড়ু সরকার দ্বারা কালাইমামণি পুরস্কার, ২০০৭  
* কৃষ্ণ গণসভা দ্বারা নৃত্য চূড়ামণি পুরস্কার, ২০০৯
* সংগীত নাটক জাতীয় পুরস্কার, ২০১১
* পেরিয়ার মণিয়াম্মাই বিশ্ববিদ্যালয় থেকে সাম্মানিক ডক্টরেট, ২০১৬
* আই সি সি আর এর তালিকাভুক্ত নৃত্যশিল্পী

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় এলজিবিটিকিউ ব্যক্তি
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:১৯৬৪-এ জন্ম
বিষয়শ্রেণী:সংগীত নাটক অকাদেমি পুরস্কার প্রাপক
আলফাডাঙ্গা পৌরসভা

**আলফাডাঙা পৌরসভা** বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। পৌরসভার মোট ওয়ার্ড নয়টি ও ভোটার সংখ্যা প্রায় ১১ হাজার।

## ইতিহাস
আলফাডাঙা পৌরসভা ৬ এপ্রিল ২০১৬ সালে আলফাডাঙ্গা সদর ইউনিয়নকে পৌরসভায় উন্নীত করা হয়। আলফাডাঙ্গা সদর, বুড়াইচ ও গোপালপুর ইউনিয়নের অংশ বিশেষ পৌরসভায় যুক্ত হয়। প্রথম নির্বাচন অনুষ্ঠিত হয় ২৮ ডিসেম্বর ২০১৭ সালে।

## আয়তন ও জনসংখ্যা
আলফাডাঙা পৌরসভার আয়তন- ১৩.৫৬ বর্গ কিঃ মিঃ। জনসংখ্যা ২২,০০০ জন।

## শিক্ষা
**শিক্ষার হার : ৬৬.৭০%।**

**শিক্ষা প্রতিষ্ঠানঃ**

## জনপ্রতিনিধি
বর্তমান মেয়র- **মো. আলী আকসাদ**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র

বিষয়শ্রেণী:ফরিদপুর জেলার পৌরসভা
বিষয়শ্রেণী:২০১৬-এ প্রতিষ্ঠিত
আলফাডাঙ্গা ইউনিয়ন

**আলফাডাঙ্গা ইউনিয়ন** বাংলদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন।

## অবস্থান ও সীমানা
আলফাডাঙা ইউনিয়নের উত্তরে বোয়ালমারী উপজেলা, দক্ষিণে গোপালপুর ইউনিয়ন ও টগরবন্দ ইউনিয়ন, পশ্চিমে বুড়াইচ ইউনিয়ন, পূর্বে কাশিয়ানী উপজেলা।

## ইতিহাস
আলফাডাঙা ইউনিয়ন ১৯৬০ সালে গঠন করা হয়।

## প্রশাসনিক এলাকা
গ্রামের সংখ্যাঃ ১৯ টি।

## আয়তন ও জনসংখ্যা
আলফাডাঙা ইউনিয়নের আয়তন ১৩.০০ বর্গ কিলোমিটার। জনসংখ্যা ১৮৩৭৮ জন (২০১১ সালের আদম শুমারী অনুযায়ী)।

## শিক্ষা
**শিক্ষার হার : ৪৭%।**

## জনপ্রতিনিধি
**বর্তমান চেয়ারম্যান- এ কে এম আহাদুল হাসান (আহাদ)**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র

বিষয়শ্রেণী:আলফাডাঙ্গা উপজেলার ইউনিয়ন
বিষয়শ্রেণী:১৯৬০-এ প্রতিষ্ঠিত
টগরবন্দ ইউনিয়ন

**টগরবন্দ ইউনিয়ন** বাংলদেশের ঢাকা বিভাগের ফরিদপুর জেলার আলফাডাঙা উপজেলার একটি ইউনিয়ন।

## অবস্থান ও সীমানা
৪ নং টগরবন্দ ইউনিয়নের পূর্বে আলফাডাঙ্গা ইউনিয়ন, উত্তরে গোপালপুর ইউনিয়ন, দক্ষিণে কাশিয়ানী ইউনিয়ন এবং পশ্চিমে নড়াইল জেলার লোহাগড়া উপজেলা অবস্থিত।

## ইতিহাস
টগরবন্দ ইউনিয়ন ১৯৭৩ সালে গঠন করা হয়। ইউনিয়নের প্রতিষ্ঠাকালীন নির্বাচিত চেয়ারম্যান হালিম মিয়া।

## প্রশাসনিক এলাকা
গ্রাম সমূহের নাম– কৃষ্ণপুর, টগরবন্দ, তিতুরকান্দি, মালা, বড়ভাগ, কুমুরতিয়া, ইকড়াইল, শিয়ারপুর, টিটা, নন্দীগ্রাম, ফুলবাড়িয়া, সাতবাড়িয়া, রায়ের পানাইল, চরডাঙ্গা, পারশিয়ারবর, পানাইল, দেউডাঙ্গা, চরবকজুড়ি, চরআজমপুর, চাপুলিয়া, লাঙ্গুলিয়া, ঘিদাহ, চরধানাইড়, সিকিপাড়া।       

## আয়তন ও জনসংখ্যা
আয়তন– ৩১.২২ বর্গকিলোমিটার। জনসংখ্যা– ১৮,৪৬৯ জন (২০১১ সালের আদম শুমারি অনুযায়ী)

## শিক্ষা
**শিক্ষার হার: ৭৫%** (২০১১ সালের আদম শুমারি অনুযায়ী)

**শিক্ষা প্রতিষ্ঠান**

* সরকারী প্রাথমিক বিদ্যালয়- ১৩টি 
* কলেজ- ১টি   
* উচ্চ বিদ্যালয়- ৩টি
* নিম্ন মাধ্যমিক বিদ্যালয়- ২টি
* কমিউনিটি ক্লিনিক- ১টি।
* মাদ্রাসা- ১ টি

## দর্শনীয় স্থান

* মধুমতি নদীর চর
## জনপ্রতিনিধি
**বর্তমান চেয়ারম্যান- মিয়া আসাদুজ্জামান**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র

বিষয়শ্রেণী:আলফাডাঙ্গা উপজেলার ইউনিয়ন
বিষয়শ্রেণী:১৯৭৩-এ প্রতিষ্ঠিত
সুলেখা তালওয়ালকর

**সুলেখা তালওয়ালকর** হলেন একজন ভারতে কাজ করা মারাঠি চলচ্চিত্র, টেলিভিশন এবং মঞ্চ অভিনেত্রী।

## পেশা
মুম্বইয়ের মাটুঙ্গাে রামনারায়ণ রুইয়া কলেজে অধ্যয়নকালে সুলেখা তালওয়ালকর তাঁর অভিনয় জীবনে প্রবেশ করেছিলেন। তিনি *নাট্যওয়ালে* নামক নাট্যদলটির অংশ ছিলেন; যেখানে তিনি তাঁর প্রথম বাণিজ্যিক নাটক *সাতচ্য আত ঘারাত*-এ অভিনয় করেছিলেন। পরে ২০০৪ সালে, একই নামের একই রকম গল্পের ওপর ভিত্তি করে একটি চলচ্চিত্র নির্মাণ করা হয়েছিল। জি টিভিতে প্রচারিত টেলিভিশন ধারাবাহিক *তেরি ভি চুপ মেরি ভি চুপ*-এ অভিনয়ের মাধ্যমে তিনি টেলিভিশন জগতে পদার্পণ করেছেন। পরে তিনি অধিকারী ব্রাদার্সের প্রযোজনায় নির্মিত বিভিন্ন হিন্দি টেলিভিশন ধারাবাহিকে অভিনয় করেছিলেন। ১৯৯৯ সালে, তিনি মহেশ মাঞ্জরেকর দ্বারা পরিচালিত মারাঠি চলচ্চিত্র *আই*-এ শেফালি যাদব-এর চরিত্রে অভিনয় করেছিলেন।

সুলেখা তালওয়ালকর *অবন্তিকা* এবং *অসম্ভব*-এর মতো জনপ্রিয় মারাঠি টেলিভিশন ধারাবাহিকে বিভিন্ন চরিত্রে অভিনয় করেছিলেন। ২০০৭ সালে, তিনি চন্দ্রকান্ত কুলকার্নী দ্বারা পরিচালিত চলচ্চিত্রে অভিনয় করেছিলেন। ২০০৮ সালে তিনি মাজিয়াত নামে একটি চলচ্চিত্রে অভিনয় করেছিলেন, যার কাহিনী ১৯৯৮ সালে মুক্তিপ্রাপ্ত ইংরেজি চলচ্চিত্র ''স্টেপমম'' থেকে আংশিকভাবে গ্রহণ করা হয়েছিল। এই চলচ্চিত্রে তালওয়ালকর শশাঙ্কের (এই চরিত্রে শচীন খেড়েকর অভিনয় করেছিলেন) দ্বিতীয় স্ত্রী-এর চরিত্রে অভিনয় করেছিলেন। শশাঙ্ক (এই চরিত্রে মৃণাল কুলকার্নী অভিনয় করেছিলেন) এর আগে অস্মিতাকে বিবাহ করেছিল এবং তাদের দুটি সন্তানও রয়েছে। ২০০৯ সালে তিনি *শ্যামচে ভাদিল* নামক চলচ্চিত্রের কেন্দ্রীয় চরিত্রে অভিনয় করেছিলেন। এই চলচ্চিত্রটি প্রজন্মের ব্যবধান এবং একজনের বৃদ্ধ বাবা মার যত্ন নেওয়ার বিষয়টি নিয়ে নির্মাণ করা হয়েছিল। এই চলচ্চিত্রে সন্দীপ কুলকার্নী তাঁর স্বামীর চরিত্রে অভিনয় করেছেন এবং তাঁর শ্বশুরবাড়ির ব্যক্তিবর্গের চরিত্রে অভিনয় করেছেন রমেশ দেব এবং আশালতা ওয়াবগাঁওকর। ২০১২ সালে তিনি *শ্যামচে ভাদিল* নামক একটি চলচ্চিত্রে তিনি অভিনয় করেছেন; যেখানে তাকে লীনা নামক কেন্দ্রীয় চরিত্রে অভিনয় করতে দেখা গিয়েছে। সে একজন কূটবুদ্ধিসম্পন্ন স্ত্রী এবং তার স্বামীকে সংসারে আরো অর্থ দেওয়ার জন্য হয়রান করে। ২২ বছর ধরে এইরকম হয়রানির শিকার হওয়ার পরে, তাদের পুত্র শ্যাম বাবার হয়ে তাদের বিবাহ বিচ্ছেদের দাবি করে। এই চলচ্চিত্রে বাবা মাধবের চরিত্রে অভিনয় করেছেন তুষার দালভী এবং শ্যামের চরিত্রে অভিনয় করেছেন চিন্ময় উদগীরকর।

## ব্যক্তিগত জীবন
সুলেখা তালওয়ালকর ৮ই অক্টোবর তারিখে ভারতে জন্মগ্রহণ করেছেন। তিনি তাঁর পিতা মাতার একমাত্র সন্তান। তিনি মুম্বইয়ের কিং জর্জ স্কুল এবং রামনারায়ণ রুইয়া কলেজ থেকে পড়াশোনা শেষ করেছেন। তিনি ভারতের একটি বড় স্বাস্থ্য ক্লাবের অন্যতম পরিচালক অম্বর তালওয়ালকরের সাথে বিবাহ বন্ধনে আবদ্ধ হয়েছেন। তাঁর শাশুড়ি স্মিতা তালওয়ালকর একজন চলচ্চিত্র, টেলিভিশন প্রযোজক এবং অভিনেত্রীও ছিলেন।

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:উদ্ধৃতি শৈলীতে মারাঠি ভাষার উৎস (mr)
বিষয়শ্রেণী:মারাঠি অভিনয়শিল্পী
পাঁচুরিয়া ইউনিয়ন

**পাঁচুরিয়া ইউনিয়ন** বাংলদেশের ঢাকা বিভাগের ফরিদপুর জেলার আলফাডাঙা উপজেলার একটি ইউনিয়ন।

## অবস্থান ও সীমানা
পাঁচুরিয়া ইউনিয়নের উত্তরে ময়না ইউনিয়ন, দক্ষিণে বানা ইউনিয়ন, পূর্বে গুনবহা ইউনিয়ন, পশ্চিমে মাগুরা জেলার মহম্মদপুর উপজেলার পলাশবাড়িয়া ইউনিয়ন।

## ইতিহাস
পাঁচুরিয়া ইউনিয়ন ১৯৬৫ সালে গঠন করা হয়।

## প্রশাসনিক এলাকা
গ্রামের সংখ্যাঃ ১৯ টি।

## আয়তন ও জনসংখ্যা
পাঁচুরিয়া ইউনিয়নের আয়তন ১৩.০০ বর্গ কিলোমিটার। জনসংখ্যা- ২৩৫০০ জন (২০১৮ সালের জন্ম নিবন্ধন অনুযায়ী)।

## শিক্ষা
**শিক্ষার হার : ৫০%।**

**শিক্ষা প্রতিষ্ঠান**

## দর্শনীয় স্থান

* চাঁদড়া জমিদার বাড়ি

## উল্লেখযোগ্য ব্যক্তিত্ব

## জনপ্রতিনিধি
**বর্তমান চেয়ারম্যান- এস এম মিজানুর রহমান**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র
 

বিষয়শ্রেণী:আলফাডাঙ্গা উপজেলার ইউনিয়ন
বিষয়শ্রেণী:১৯৬৫-এ প্রতিষ্ঠিত
বিজয়া জেনা

**বিজয়া জেনা** (এছাড়াও **ডলি জেনা** বা **বিজয় জেনা** নামে পরিচিত;  ) হলেন ওডিশার কটকে জন্মগ্রহণকারী একজন ভারতীয় অভিনেত্রী, চলচ্চিত্র পরিচালক এবং প্রযোজক। তিনি ওড়িয়া ভাষার চলচ্চিত্র *তারা*-এ তাঁর কাজের জন্য "সেরা পরিচালক" বিভাগে ভারতীয় জাতীয় চলচ্চিত্র পুরস্কার জয় করেছেন।

জেনা *[[রাজিয়া সুলতান (চলচ্চিত্র)|রাজিয়া সুলতান]]*-এ লায়লা চরিত্রে অভিনয় করেছিলেন এবং পরে বেশ কয়েকটি ওড়িয়া ভাষার চলচ্চিত্রে অভিনয় করেছেন। বেশ কয়েকটি চলচ্চিত্রে অভিনয় করার পরে তিনি পুনরায় চলচ্চিত্র পরিচালনা ও রচনা করা শুরু করেন। তিনি ১৯৯২ সাল থেকে ১৯৯৫ সাল পর্যন্ত ভারতীয় চলচ্চিত্র ও দূরদর্শন সংস্থান পরিচালনা পর্ষদে দায়িত্ব পালন করেছিলেন।

## প্রারম্ভিক জীবন
বিজয়া জেনা তাঁর বাবা মায়ের তিন সন্তানের মধ্যে কনিষ্ঠ ছিলেন। তাঁর মা জমিদার পরিবারের একজন সদস্য এবং তাঁর বাবা প্রয়াত বি. সি. জেনা একজন পুর প্রকৌশলী ছিলেন। কিশোর বয়সে, জেনা ভারতীয় চলচ্চিত্র ও দূরদর্শন সংস্থান-এ ভর্তি হয়েছিলেন এবং চলচ্চিত্র অভিনয়ের ওপর ডিপ্লোমা অর্জন করেছিলেন। জেনা একটি ইন্টারন্যাশনাল ট্রান্সপার্সোনাল অ্যাসোসিয়েশন কনফারেন্স (যেটি একটি বৈজ্ঞানিক ও ধার্মিক সম্মেলন)-এ অংশ নিয়েছিল। তিনি এরহার্ড সেমিনারস ট্রেনিংয়ের একটি কোর্সেও অংশ নিয়েছিলেন।

## অভিনয় জীবন
বিজয়া জেনা হিন্দি ও ওড়িয়া ভাষার চলচ্চিত্রে অভিনয় করেছেন; যার মধ্যে *এক কাহানি*, ''বিক্রম বেতাল'', ''পরমবীর চক্রের'' মতো টেলিভিশন ধারাবাহিকে অভিনয় করেছেন। এছাড়াও তিনি গোগোলের ইন্সপেক্টর জেনারেল, মহেশ ইলকুনচুয়ারের *অকস অর আয়না*-এর মতো মঞ্চ নাটকে অভিনয় করেছেন। ওড়িয়া চলচ্চিত্র *জাগা বালিয়া*-এ তাঁর অভিনয়ের জন্য তিনি "সেরা অভিনেত্রী" বিভাগে রাজ্য পুরস্কার পেয়েছিলেন। ওড়িয়া ভাষার চলচ্চিত্র ছাড়াও তিনি বেশ কয়েকটি হিন্দি চলচ্চিত্রে অভিনয় করেছেন; যার মধ্যে খাজা আহমেদ আব্বাসের *[[দ্য নাক্সালাইটস]]*, কামাল আমরোহীর *[[রাজিয়া সুলতান (চলচ্চিত্র)|রাজিয়া সুলতান]]*, কেতন মেহতার *[[হোলি (১৯৮৪-এর চলচ্চিত্র)|হোলি]]* অন্যতম। অতঃপর তিনি *হাকিম বাবু*-এ অভিনয় করেছেন; যেটি "সেরা ওড়িয়া চলচ্চিত্র" বিভাগে ভারতীয় জাতীয় চলচ্চিত্র পুরস্কার লাভ করেছিলেন। জেনা নিকোলাস মেয়ার দ্বারা পরিচালিত ইসমাইল মার্চেন্টের ব্রিটিশ চলচ্চিত্র, *[[দ্য ডিসিভার্স (চলচ্চিত্র)|দ্য ডিসিভার্স]]-* এও অভিনয় করেছিলেন।

১৯৯৭ সালে, বিজয়া জেনা হিন্দি ভাষায় তাঁর নিজের চলচ্চিত্র *আভাষ*-এ অভিনয় করেছেন। জেনা এই চলচ্চিত্রে অভিনয় করার পাশাপাশি সংলাপ রচনা, পরিচালনা এবং প্রযোজনা করেছেন। এই চলচ্চিত্রটির বাজেট ছিল আনুমানিক ৬০,০০০ মার্কিন ডলার। এই চলচ্চিত্রটির চিত্রনাট্য উপদেষ্টা ছিলেন ইস্তভান গাল। *আভাষ* ১৯৯৭ সালের ফ্রান্সের ফেস্টিভাল ইন্টারন্যাশনাল দু ফিল্ম দে লা রোশেল-এ, ১৯৯৭ সালের মালয়েশিয়ার পেনাং ফিল্ম ফেস্টিভাল এবং একই বছরে কায়রো আন্তর্জাতিক চলচ্চিত্র উৎসবে প্রদর্শিত হয়েছে।

## তথ্যসূত্র

## বহিঃসংযোগ

*  
* 

বিষয়শ্রেণী:ভারতীয় নারী চিত্রনাট্যকার
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ওড়িশার নারী ব্যবসায়ী
বিষয়শ্রেণী:ওড়িয়া চলচ্চিত্র পরিচালক
বিষয়শ্রেণী:ওড়িশার অভিনেত্রী
স্পৃহা জোশী

**স্পৃহা জোশী** (জন্ম: ১৩ই অক্টোবর ১৯৮৯) হলেন একজন ভারতীয় টেলিভিশন, চলচ্চিত্র এবং নাট্য অভিনেত্রী। তিনি মারাঠি চলচ্চিত্র এবং টেলিভিশন ধারাবাহিকে কাজ করার পাশাপাশি একজন টেলিভিশন উপস্থাপক হিসেবেও কাজ করেছেন। তিনি চলচ্চিত্রের জন্য কবিতা এবং গানও লিখে থাকেন।

## প্রারম্ভিক জীবন
স্পৃহা জোশী ১৯৮৯ সালের ১৩ই অক্টোবর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তাঁর বাবার নাম শিরিশ মধুসূদন জোশী এবং তাঁর মায়ের নাম শ্রেয়া শিরিশ জোশী (বিবাহ পূর্ব নাম অলকা অরবিন্দ তেরদালকর)। তিনি তাঁর বাবা মায়ের একমাত্র সন্তান। তিনি দাদারের বালমোহন বিদ্যামন্দির থেকে তাঁর স্কুল জীবনের পড়াশোনা সম্পন্ন করেছেন এবং পরে রামনারায়ণ রুইয়া কলেজ থেকে স্নাতক সম্পন্ন করেছেন।

## পেশা
স্পৃহা জোশী ২০০৪ সালে নাট্য চলচ্চিত্র *মাঈ বাপ*-এ অভিনয়ের মাধ্যমে অভিনয় জগতে আত্মপ্রকাশ করেছেন। এই চলচ্চিত্রে তিনি একজন ধ্রুপদী সংগীত শিক্ষার্থীর চরিত্রে অভিনয় করেছেন। অভিষেকের পরে, তিনি স্নাতক শেষ করার জন্য চলচ্চিত্র জগত থেকে বিরতি নিয়েছিলেন। তিনি রামনারায়ণ রুইয়া কলেজ-এ থাকাকালীন তিনি *গামাভানা*, *যুগ্মক*, *এক অর মাইয়াত*, *সান্তা*, *এক* *আশি ব্যক্তি*, *কোই অ্যায়সা*, *ক্যানভাস* এবং *অনন্যা*র মতো বেশ কয়েকটি নাটকে অভিনয় করেছিলেন। টেলিভিশন জগতে তিনি *অগ্নিহোত্র*-এ উমা ব্যান্ডের চরিত্রে অভিনয় করার মাধ্যমে সকলে নজর কেড়েছিলেন। ২০১১ সালে তিনি অবধূত গুপ্তা দ্বারা পরিচালিত ''মৌর্য''-এ অভিনয় করেছেন। একই বছরে তাঁকে টেলিভিশন ধারাবাহিক *একা লাগনাচি দুশরী গোশতা*-এ অভিনয় করার জন্য প্রস্তাব করা হয়েছিল; যেখানে তিনি কুহু চরিত্রে অভিনয় করেছেন। এই ধারাবাহিকে তিনি মুক্ত বারভে এবং স্বপ্নিল জোশীর মতো অভিনয়শিল্পীদের সাথে অভিনয় করেছেন। ২০১২ সালে তিনি রামাভাই রানাড়ের *[[উঁচ মাজা জোকা]]*-এর কেন্দ্রীয় চরিত্রে অভিনয় করেছেন, এই চলচ্চিত্রটি বীরেন প্রধান পরিচালনা করেছেন। তিনি জি মারাঠিতে প্রচারিত মারাঠি টেলিভিশন ধারাবাহিক *দে ধামাল* -এ একজন শিশু শিল্পীর চরিত্রে অভিনয় করেছেন। ২০১৩ সালে স্পৃহা জোশী *একা লাগনাচি দুশরী গোশতা*-এর প্রধান চরিত্রে উকিল ঈশা দেশমুখের চরিত্রে অভিনয় করেছিলেন। স্পৃহা জোশীর পরের চলচ্চিত্রটি ছিল উমেশ কামাতের *এ পেয়িং গেস্ট*। এই চলচ্চিত্রটি সমালোচক এবং দর্শকদের কাছ থেকে ইতিবাচক প্রতিক্রিয়া পেয়েছে। অতঃপর স্পৃহা ২০১৫ সালের ১৭ই জুলাই তারিখে মুক্তিপ্রাপ্ত *বায়োস্কোপ*-এ অভিনয় করেছেন।

## ব্যক্তিগত জীবন
স্পৃহা জোশীর বাবা ট্রাইম্যাক্স কোম্পানিতে কর্মরত এবং তাঁর মা একজন গৃহিণী। তাঁর ছোট বোন শিপ্রা জোশী একজন ক্রীড়াবিদ। ২০১৪ সালের ২৮শে নভেম্বর তারিখে তিনি ভরদ লাঘাতের সাথে বিবাহ বন্ধনে আবদ্ধ হয়েছেন। বিয়ের পূর্বে তারা পাঁচ বছর যাবৎ একটি প্রেমের সম্পর্কে ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:ভারতীয় লেখক
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মারাঠি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:ভারতীয় গায়িকা-গীতরচয়িতা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গীতরচয়িতা
কেন শিমুরা

(জন্ম নাম , ২০ ফেব্রুয়ারি, ১৯৫০ – ২৯ মার্চ, ২০২০) একজন জাপানী কৌতুকাভিনেতা ছিলেন। তিনি জাপানের ভেরাইটি শো (মিশ্র অনুষ্ঠান)-এ "শিমুরা ক্যন নো বকাতোনো-সামায়" সহশিল্পী মাসাশি তাশিরো, নবুয়োশি কুয়ানোর সাথে অভিনয় করেন। তিনি "জাপানের রবিন উইলিয়ামস" নামে পরিচিত ছিলেন। তবে বাংলাদেশে ইউটিউব মাধ্যম বদৌলতে তিনি "**কাইশ্যা**" নামে পরিচিতি ও জনপ্রিয় হয়ে উঠেন। 
কমেডি ক্যারিয়ার জুড়ে শিমুরা তাঁর "বাকাতোনো সামা" চরিত্রের জন্য পরিচিত ও জনপ্রিয় হয়েছিল, যা অন্য জাপানি কৌতুক অভিনেতাদের মধ্যে একটু আলাদা। যাতে তিনি শক্তিশালী ব্যক্তিত্বের (একজন কোম্পানির সভাপতি, একজন রাজনীতিবিদ, একটি পরিবারের প্রধান, বিদ্যালয়ের অধ্যক্ষ, একজন জাপানী ইয়াকুজা গ্যাংয়ের প্রধান হিসেবে) কাজগুলিকে ব্যঙ্গত্বকভাবে ফুটিয়ে তুলতে পারতেন।

## চলচ্চিত্রের তালিকা
* পপোয়া (১৯৯৯), হাজিম ইয়োশিওকা
* দ্য লোরাক্স (২০১২), দ্য লোরাক্স (জাপানি ডাব ভয়েস)
* ইয়ো-কাই ওয়াচ-দ্য মুভি (২০১৪), মাস্টার নিয়াদা (ভয়েস)
* ইয়েল (২০২০, টিভি সিরিজ)

## ডিস্কোগ্রাফি

## অসুস্থতা ও মৃত্যু
২০২০ সালের ২০ মার্চ শিমুরা গুরুতর নিউমোনিয়ায় আক্রান্ত হন। পরবর্তীতে ২৩ মার্চ তার দেহে করোনাভাইরাস পাওয়ার তথ্য নিশ্চিত করা হয়। তিনি ছিলেন ২০২০ জাপানে করোনাভাইরাসের বৈশ্বিক মহামারি চলাকালে প্রকাশ্যে কোভিড-১৯-এর চিকিৎসা নেওয়া প্রথম জাপানি ট্যারেন্টো।

২৪ মার্চ শিমুরা ইসিএমও (এক্সট্রাকর্পোরাল মেমব্রেন অক্সিজেনেশন) করার সুবিধা রয়েছে এমন একটি হাসপাতালে স্থানান্তরিত হন। *কিনেমা নো কামিসমা (*) 
নামক চলচ্চিত্রে তার অভিনয় করার কথা থাকলেও ২ মার্চ তা বাতিল করা হয়। এছাড়া, টোকিও শহরের কিছু অংশে ২০২০ টোকিও গেমসের অলিম্পিক মশালও তার বহন করার কথা ছিল। কিন্তু, তার আগেই ২০২০ সালের ২৯ মার্চ টোকিওর শিনজুকুতে অবস্থিত *ন্যাশনাল সেন্টার ফর গ্লোবাল হেলথ অ্যান্ড মেডিসিনে*  শিমুরা শেষ নিঃশ্বাস ত্যাগ করেন।

## তথ্যসূত্র

## বহিঃসংযোগ
* কেন শিমুরার অফিসিয়াল ব্লগ 
* ইন্টারনেট মুভি ডাটাবেজ (IMDb)-এ কেন শিমুরা.

বিষয়শ্রেণী:১৯৫০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:জাপানি কৌতুকাভিনেতা
বিষয়শ্রেণী:জাপানে কোভিড-১৯ বৈশ্বিক মহামারিতে মৃত্যু
বিষয়শ্রেণী:টোকিওর কৌতুকাভিনয়শিল্পী
রাজশ্রী

**রাজশ্রী** (হিন্দি: राजश्री) হলেন একজন ভারতীয় বলিউড অভিনেত্রী। তিনি *[[জানোয়ার (১৯৬৫ চলচ্চিত্র)|জানোয়ার]] *এবং *[[ব্রহ্মচারী (হিন্দি চলচ্চিত্র)|ব্রহ্মচারী]] * ছবিতে তাঁর কাজের জন্য সবচেয়ে বেশি পরিচিত।

## ব্যক্তিগত জীবন
রাজশ্রী তৎকালীন ব্রিটিশ ভারতের বোম্বে প্রেসিডেন্সির বোম্বেতে (বর্তমান ভারতের মহারাষ্ট্র রাজ্যের মুম্বাই) ১৯৪৪ সালের ৮ই অক্টোবর জন্মগ্রহণ করেছিলেন।  রাজশ্রী প্রশংসিত ভারতীয় চলচ্চিত্র নির্মাতা ভি. শান্তরাম এবং ভি.শান্তরামের দ্বিতীয় স্ত্রী অভিনেত্রী জয়শ্রীর কন্যা। তাঁর ভাই কিরণ শান্তরম ছিলেন প্রাক্তন মুম্বাইয়ের প্রাক্তন শেরিফ।

## কর্ম জীবন
*ঘর বসাকে দেখো*, *গৃহস্থী*, *নবরং* এবং *স্ত্রী-*র মতো চলচ্চিত্রে শিশু শিল্পীর ভূমিকায় অভিনয় করে শুরু করেছিলেন রাজশ্রী। ১৯৬৪ সালে তাঁর বাবার চলচ্চিত্র *গীত গায়া পত্থরোঁ নে* চলচ্চিত্রের মাধ্যমে তিনি তাঁর পুরাদস্তুর অভিনয়ে আত্মপ্রকাশ করেছিলেন। এই ছবিতে তিনি অভিজ্ঞ অভিনেতা জিতেন্দ্রর বিপরীতে অভিনয় করেছিলেন। চলচ্চিত্রটি বেশ জনপ্রিয় হয়েছিল এবং তাঁর অভিনয়ও প্রশংসিত হয়েছিল। *[[জানোয়ার (১৯৬৫ চলচ্চিত্র)|জানোয়ার]] * ছবিতে কিংবদন্তি শাম্মী কাপুরের বিপরীতে অভিনয়ের পরে তাঁর জনপ্রিয়তা আরও বেড়ে গিয়েছিল। 
 
তাঁর সংক্ষিপ্ত চলচ্চিত্র জীবনে, তিনি সেই সময়ের সেরা অভিনেতাদের সাথে কাজ করতে পেরেছিলেন। হিন্দি চলচ্চিত্রের আদর্শ অভিনেতা ও পরিচালক রাজ কাপুরের সাথে তিনি ১৯৬৭ সালে *অ্যারাউন্ড দ্য ওয়ার্ল্ড* এর মত বহুল-প্রশংসিত ছবিতে কাজ করার সৌভাগ্য অর্জন করেছিলেন। ব্রহ্মচারীতে তাঁর অভিনয় অত্যন্ত প্রশংসিত হয়েছিল এবং তিনি যে সেরা অভিনয়গুলি করেছিলেন এটি তার মধ্যে অন্যতম ছিল। ১৯৭৩ সালে শশী কাপুর ও মৌসুমী চট্টোপাধ্যায় অভিনীত অতি জনপ্রিয় ছবি *নয়না-*তে তাঁকে সর্বশেষ দেখা গিয়েছিলেন। এর পরে তাঁকে আর কখনও চলচ্চিত্রে অভিনয় করতে দেখা যায়নি।

আমেরিকাতে রাজ কাপুরের সাথে*অ্যারাউন্ড দ্য ওয়ার্ল্ড* ছবির চিত্রায়নের সময়, আমেরিকান ছাত্র গ্রেগ চ্যাপম্যানের সাথে তাঁর দেখা হয়েছিল। তিন বছর পরে এই যুগল, পাঁচ দিন ধরে চলা একটি ভারতীয় অনুষ্ঠানে বিবাহ করেছিলেন। তিনি স্বামীর সাথে স্থায়ীভাবে আমেরিকাতে বসবাস করার জন্য চলে গিয়েছিলেন। তাঁদের একটি কন্যা সন্তান রয়েছে। তাঁরা লস অ্যাঞ্জেলেসে এ বসবাস করেন।
## বর্তমান সময়
তিনি গত ৩০ বছর ধরে আমেরিকাতে বসবাস করছেন এবং স্বামীর সঙ্গে খুব সফল একটি পোশাকের ব্যবসা চালাচ্ছেন। এখনও চলচ্চিত্রের প্রতি তাঁর সমান আগ্রহ রয়েছে। তিনি *হ্যাক-ও-ল্যান্টার্ন*, *টেইন্টেড লাভ* এবং *মনসুন* ছবিতে সহকারী পরিচালক ছিলেন এবং "অশোক বাই অ্যানাদার নেম" শিরোনামে শিশুদের একটি ভিডিওতে তিনি নেপথ্যে কন্ঠদান করে বর্ণনা করেছেন।

জৈন সোশ্যাল গ্রুপ বেভারলি হিলস এবং সিটি অফ বেভারলি হিলস, অভিনেত্রী রাজশ্রীকে ক্যাফে সেভিলা-তে গ্রুপের ২০১৩ সালের ইভেন্টের সময় একটি ঘোষণাপত্রের মাধ্যমে অভিনেত্রী রাজশ্রীকে সম্মানিত করেন। তাঁর স্বামী গ্রেগ চ্যাপম্যান সদস্যদের সাথে তাঁদের কিছু ব্যক্তিগত মুহূর্ত ভাগ করে নিয়েছিলেন। 

## রাজশ্রী অভিনীত চলচ্চিত্র

## তথ্যসূত্র

## বহিঃসংযোগ
*

বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মার্কিন হিন্দু
বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:ভারতীয় বংশোদ্ভূত মার্কিন অভিনেত্রী
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২১শ শতাব্দীর মার্কিন নারী
মিনি মাথুর

**মিনি মাথুর** (জন্ম: ২১শে আগস্ট ১৯৭৫) হলেন একজন ভারতীয় টেলিভিশন উপস্থাপক, অভিনেত্রী এবং মডেল। তিনি সঙ্গীত বিষয়ক জনপ্রিয় আপাতবাস্তব টেলিভিশন অনুষ্ঠান ইন্ডিয়ান আইডলের চতুর্থ আসরে উপস্থাপনার দায়িত্ব পালন করেছেন। এর আগে, তিনি এমটিভি ভারতে একজন ভিজে হিসেবে কাজ করেছেন, যেখানে তিনি বেশ কয়েকটি অনুষ্ঠানে কাজ করেছেন। তিনি বিপণন বিভাগ হতে এমবিএ সম্পন্ন করেছেন।অতঃপর তিনি *[[আই, মি অউর ম্যায়]]* নামক একটি হিন্দি চলচ্চিত্রে অভিনয় করেছেন। তিনি রাজনীতিবিদ, শিল্পপতি এবং নীতি নির্ধারকদের নিয়ে *দিল্লি দিল সে* নামে একটি অনুষ্ঠানের আয়োজন করেছিলেন; যেখানে তিনি সকলের সাক্ষাৎকার গ্রহণ করতেন। তিনি ২০০৭ সালে নৃত্যানুষ্ঠান *[[ঝলক দিখলা যা]]*-এর দ্বিতীয় আসরের একজন প্রতিযোগী হিসেবে অংশ নিয়েছিলেন।

## শিক্ষা
মিনি মাথুর ভারতের অন্যতম জনপ্রিয় একজন টেলিভিশন উপস্থাপক। তিনি দিল্লি বিশ্ববিদ্যালয়ের অধীনে লেডি শ্রীরাম কলেজ থেকে ইংরেজি সাহিত্য বিভাগ হতে এবং গাজিয়াবাদের ইনস্টিটিউট অফ ম্যানেজমেন্ট টেকনোলজি থেকে ব্যবসায় পরিচালনা বিভাগ হতে ডিগ্রি অর্জন করেছেন। 
## পেশা
তিনি নতুন দিল্লির আইএমটি ক্যাম্পাসে থাকাকালীন জে ওয়াল্টার থম্পসনের বিজ্ঞাপনীতে একজন পেশাদার মডেল হিসাবে তাঁর জীবন শুরু করেছিলেন। রে ব্যান সানগ্লাসের মডেল হওয়ার সুযোগের ফলে তাঁকে আরও বেশ কয়েকটি প্রতিষ্ঠানের মডেল হওয়ার প্রস্তাব প্রদান করা হয়েছিল। অতঃপর তিনি *তোল মোল কে বোল* নামে ভারতীয় টেলিভিশনের প্রথম খেলা ভিত্তিক অনুষ্ঠানে কাজ করেছেন।  তিনি আরও বেশ কয়েকটি গেম, কুইজ শো এবং একটি ভ্রমণ ভিত্তিক অনুষ্ঠানে কাজ করেছেন; যার ফলে মুম্বইয়ের বিভিন্ন স্থানে ভ্রমণ করেছেন; যেখানে তিনি একজন ভিজে হিসাবে কাজ করেছিলেন। চার বছরে তিনি এমটিভি ইন্ডিয়া প্রচারিত আন্তর্জাতিক শিল্পীদের দ্বারা সংগীত পরিচালনা, চলচ্চিত্র এবং পপ তারকাদের জীবনধারা বিষয়ে একটি সাক্ষাৎকার বিষয়ক অনুষ্ঠানে উপস্থাপনার দায়িত্ব পালন করেছেন। এছাড়াও তিনি যুব ক্যাম্পাসে উপস্থিত হয়ে তাদেরকে প্রেম সম্পর্কে পরামর্শ দিতেন। তিনি *বোম্বে ব্লাশ* নামক একটি অনুষ্ঠানের উপস্থাপনা করেছিলেন, যেটি যুক্তরাজ্যে প্রচারিত ভারতের সংস্কৃতি বিষয়ক একটি অনুষ্ঠান। তিনি বিবিসি ২-এ প্রচারিত এই অনুষ্ঠানে ২য় আসরের উপস্থাপনা করেছেন।

তিনি রাজনৈতিক জগতে একজন আগ্রহী ব্যক্তিত্ব। তিনি জাতীয় চ্যানেল ডিডি-এ রাজনীতিবিদ, শিল্পপতি এবং মতামত প্রস্তুতকারীদের সাথে একটি সাক্ষাৎকার বিষয়ক অনুষ্ঠানের আয়োজন করেন। তিনি শৈলী বোধ এবং প্রাণবন্ত রঙিন হ্যান্ডলুম শাড়ির প্রতি তার ভালবাসার জন্য পরিচিত, মিনি আল্ট্রা ডিউলাক্স, লরিয়াল এবং কমফোর্টের জন্য প্রচুর টেলিভিশন বিজ্ঞাপনে কাজ করেছেন।  
## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৫-এ জন্ম
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:নয়াদিল্লির অভিনেত্রী
আবদুল রহমান মসজিদ

**আবদুল রহমান মসজিদ** (দারি: مسجد عبدالرحمان; ), কাবুলের প্রধান মসজিদ নামেও পরিচিত এটি আফগানিস্তানের অন্যতম বৃহত্তম মসজিদ। এটি কাবুলের দেহ আফগান নামে একটি বাণিজ্যিক অঞ্চলে, পশতুনিস্তান স্কয়ার, জার্নেগার পার্কের নিকটে এবং একসময়ের জনপ্রিয় প্লাজা হোটেল জুড়ে অবস্থিত। ভবনটি তিনতলা উঁচু, সাড়ে ৩ একর জমিতে নির্মিত ভবনের একটি তলা শুধুমাত্র মহিলাদের জন্য।

## ইতিহাস
মসজিদটির নামকরণ করা হয়েছে প্রভাবশালী আফগান ব্যবসায়ী হাজি আবদুল রহমান নামে একজনের, তিনি মারা যাবার পর তার ছেলেরা এই প্রকল্প চালিয়ে যান। মসজিদটির নির্মাণ কাজ ২০০১ সালে হাজী আবদুর রহমান দ্বারা শুরু হয়েছিল তবে লাল টেপের কারণে বেশ কয়েক বছর বিলম্বিত হয়েছিল। মসজিদটিতে একসাথে ১০০০০ লোকের ধারণ করার ক্ষমতা রয়েছে। মসজিদের ভিতরে একটি মাদ্রাসা এবং একটি লাইব্রেরি রয়েছে যেখানে দেড় হাজার বই রয়েছে। 

২০০৯ সালের শেষদিকে মসজিদটির প্রধান কাজটি সম্পন্ন হয়েছিল তবে সরকারী উদ্বোধনটি ২০১২ সালের জুলাই মাসে হয়েছিল, যেখানে সাবেক আফগানিস্তানের রাষ্ট্রপতি হামিদ কারজাই এবং আরও অনেক উচ্চপদস্থ কর্মকর্তারা উপস্থিত ছিলেন। মসজিদটির ভবনটি প্রাথমিকভাবে আফগান স্থপতি মীর হাফিজুল্লাহ হাশমি ডিজাইন করেছিলেন বলে জানা গেছে। 

## তথ্যসূত্র

বিষয়শ্রেণী:কাবুলের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:২০০৯-এ সম্পন্ন মসজিদ
বিষয়শ্রেণী:২০০৯-এ আফগানিস্তানে প্রতিষ্ঠিত
বিষয়শ্রেণী:আফগানিস্তানের সুন্নি মসজিদ
বিষয়শ্রেণী:আফগানিস্তানের মিনারসহ মসজিদ
গাজনা ইউনিয়ন

**গাজনা ইউনিয়ন** বাংলদেশের ঢাকা বিভাগের ফরিদপুর জেলার মধুখালী উপজেলার একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
**শিক্ষার হার :**

**শিক্ষা প্রতিষ্ঠান**

## দর্শনীয় স্থান
মথুরাপুর দেউল

ফরিদপুর সুগার মিল লিমিটেড

কামারখালী গড়াই সেতু

## জনপ্রতিনিধি
**বর্তমান চেয়ারম্যান-**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র

বিষয়শ্রেণী:মধুখালী উপজেলার ইউনিয়ন
মধুখালী পৌরসভা

**মধুখালী পৌরসভা** বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা।

## অবস্থান ও সীমানা

## ইতিহাস
মধুখালী পৌরসভা ১১ অক্টোবর ২০১২ সালে গঠন হয়। প্রথম নির্বাচন ২৯ মার্চ ২০১৫ সালে অনুষ্ঠিত হয়।

## প্রশাসনিক এলাকা

## আয়তন ও জনসংখ্যা
মধুখালী পৌরসভার আয়তন- ১২.০০ বর্গ কিলোমিটার। জনসংখ্যা ২৪,০৩২ জন।

## শিক্ষা
**শিক্ষার হার : ৭৪.৭৬%।**

**শিক্ষা প্রতিষ্ঠানঃ**

## দর্শনীয় স্থান
* মথুরাপুর দেউল
*বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার
*ভাষাসৈনিক ও বীর মুক্তিযোদ্ধা,মহান মুক্তিযুদ্ধের অন্যতম সংগঠক ব্যারিস্টার সৈয়দ কামরুল ইসলাম মোহাম্মদ সালেহউদ্দিনের বাড়ী,বনমালদিয়া

## উল্লেখযোগ্য ব্যক্তিত্ব
*হজরত শাহ সৈয়দ হাবিবউল্লাহ,ধর্মপ্রচারক 
*ভাষাসৈনিক,মুক্তিযোদ্ধা ব্যারিস্টার সৈয়দ কামরুল ইসলাম মোহাম্মদ সালেহউদ্দিন(জংগু মিয়া),বনমালদিয়া,পাকিস্তান জাতীয় পরিষদ সদস্য(এম.এন.এ,১৯৭০),গণপরিষদ সদস্য (এম.সি.এ,১৯৭২),জাতীয় সংসদ সদস্য (এম.পি,১৯৭৩),প্রতিষ্ঠাতা বাংলাদেশ জাস্টিস পাটি 
*সৈয়দ মোহাম্মদ আব্দুল হালিম,বেংগল সিভিল সাভিস সদস্য, ইপিসিএস,ডেপুটি সেক্রেটারি, ভূমি মন্ত্রণালয়,১৯৪৭ সালে খুলনা জেলাকে বাংলাদেশে আনার জন্য বাউন্ডারী কমিশনে প্রেরিত মেমোরেন্ডাম লেখক 
*অধ্যাপক ড.সৈয়দ সফিউল্লাহ,অধ্যাপক রসায়ন বিভাগ, জাহাঙ্গীরনগর বিশ্ববিদ্যালয়, ৩য় বিশ্ব বিজ্ঞান একাডেমী স্বণপদকপ্রাপ্ত 
*অধ্যাপক সৈয়দ মোহাম্মদ ইকবাল আলী,অধ্যাপক ভূগোল বিভাগ,জাহাঙ্গীরনগর বিশ্ববিদ্যালয় 
*সৈয়দ মোহাম্মদ আব্দুর রব,সচিব,সাংস্কৃতিক মন্ত্রণালয়, গনপ্রজাতন্ত্রী বাংলাদেশ সরকার 
*ড.সৈয়দ জাভেদ মোহাম্মদ সালেহউদ্দিন, এডভোকেট বাংলাদেশ সুপ্রীম কোর্ট, প্রতিষ্ঠাতা ব্যারিস্টার সৈয়দ কামরুল ইসলাম মোহাম্মদ সালেহউদ্দিন টেকনিক্যাল কলেজ মধুখালি 
*ডা. সৈয়দ মোহাম্মদ আব্দুল কাদের,অধ্যাপক, শেরে বাংলা মেডিক্যাল কলেজ ও হাসপাতাল বরিশাল

## জনপ্রতিনিধি
**বর্তমান মেয়র- খন্দকার মোরশেদ রহমান**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র

বিষয়শ্রেণী:ফরিদপুর জেলার পৌরসভা
বিষয়শ্রেণী:২০১২-এ প্রতিষ্ঠিত
এস. এন. লক্ষ্মী

**সেনালকুড়ি নারায়ণ লক্ষ্মী** (১৯২৭ - ২০শে ফেব্রুয়ারি ২০১২) একজন ভারতীয় চলচ্চিত্র অভিনেত্রী ছিলেন। তাঁকে প্রায় সকল চলচ্চিত্রে মা বা ঠাকুরমার চরিত্রে অভিনয় করতে দেখা গিয়েছে। তিনি রাজ্য সরকারের কালাইমামনি পুরস্কার এবং কালাইসেলবম পুরস্কার পেয়েছেন। লক্ষ্মী তাঁর অভিনয় জীবনে প্রায় ১,৫০০এরও বেশি চলচ্চিত্র এবং ৬,০০০-এর মতো নাটকে অভিনয় করেছিলেন।

## প্রারম্ভিক জীবন
সেনালকুড়ি নারায়ণ লক্ষ্মী ১৯২৭ সালে তৎকালীন ব্রিটিশ ভারতের মাদ্রাজ প্রেসিডেন্সীর (বর্তমানে তামিল নাড়ু) বিরুধুনগরে জন্মগ্রহণ করেছেন। তিনি তাঁর বাবা মায়ের ত্রয়োদশ সন্তান ছিলেন। তাঁর বাবার নাম নারায়ণ থেবার। তিনি মাত্র ১১ বছর বয়সে বাড়ি ছেড়ে চলে যান; কারণ তাঁর ছয় বড় ভাই তাঁর যত্ন নিতেন না। তাঁর বাবা মারা যাওয়ার পরে তাঁর পরিবার তাঁদের গ্রাম সেনালকুড়ি থেকে বিরুধুনগরে চলে গিয়েছিল এবং তাঁর পরিবারের খরচ চালিয়ে যাওয়ার জন্য তাঁর মা একটি ছোট হোটেল এবং মন্দিরে কাজ করেছিলেন। তাঁর প্রতিবেশী (যিনি একজন নৃত্যশিল্পী) লক্ষ্মীকে একটি নাটকের দলে যোগ দিতে সাহায্য করেছিলেন এবং তিনি উক্ত দলের সাথে এক জায়গা থেকে অন্য জায়গায় ভ্রমণ করতেন। উক্ত দলের অভিনয়শিল্পীরা রাজা মান্নারগুড়ির কাছে পৌঁছে তাঁকে একটি পরিবারের কাছে ছেড়ে চলে যান, যাঁরা তাঁকে মাদ্রাজে ট্রেনে উঠিয়ে দিয়েছিলেন। যখন তিনি একা বসে বসে ভাবছিলেন, তখন একটি লরি চালকের স্ত্রী তাঁকে সহায়তা করতে এসেছিলেন, যিনি তাঁকে সেখান থেকে নিয়ে জেমিনি স্টুডিওতে যাওয়ার পথ দেখিয়ে দিয়েছিলেন; যেখানে অসহায় মানুষেরা সাহায্য নিয়ে থাকে। অতঃপর নিজের পরিবারকে খুঁজে পেতে তাঁর প্রায় আট বছর সময় লেগেছিল।

এরপরই তিনি স্টুডিও কর্মীদের সাথে প্রতি মাসে ১৫০ টাকা বেতনে চাকরিতে যোগদান করেছিলেন এবং তারপরে আরও চার যুবতী মেয়েকে নিয়ে একটি বাড়ি ভাড়া করে থাকতে শুরু করেছিলেন; সেখানে তাঁরা রান্নার কাজের জন্য একজন রাঁধুনি রেখেছিলেন। চলচ্চিত্রের জীবন শুরু হওয়ার পূর্বে লক্ষ্মী বহু বছর ধরে নাটকে কাজ করেছেন। তিনি সে সময় প্রায় ২,০০০-এর মতো নাটকে অভিনয় করেছিলেন।

## ব্যক্তিগত জীবন
লক্ষ্মী এক সাক্ষাৎকারে জানিয়েছিলেন যে, "বিবাহ তাঁর ভালো লাগে না"। তাঁর ভাইদের নাতি নাতনি এবং তাদের বাচ্চারা নিয়মিত তাঁর কাছে আসে। ২০০০-এর দশকের গোড়ার দিকে লক্ষ্মী গাড়ি চালিয়ে শহরে ঘোরাফেরা করতেন, কিন্তু তাঁর পা ভেঙে যাওয়ায় তিনি গাড়ি চালানো ছেড়ে দিয়েছিলেন। প্রতি রবিবার সকালে তিনি সাই কৃপা নামে চেন্নাইয়ের একটি দাতব্য চিকিৎসা কেন্দ্রে যান এবং সেখানে কর্মীদের সহায়তা করেন।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:তামিলনাড়ুর অভিনেত্রী
বিষয়শ্রেণী:২০১২-এ মৃত্যু
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯২৭-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল টেলিভিশন অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:তামিল টেলিভিশনের অভিনেত্রী
মিয়া জর্জ

**জিমি জর্জ** (জন্ম: ২৮শে জানুয়ারি ১৯৯২; মঞ্চ নাম **মিয়া** দ্বারা বেশি পরিচিত) হলেন একজন ভারতীয় অভিনেত্রী এবং মডেল, যিনি মূলত মালয়ালম চলচ্চিত্রের পাশাপাশি কয়েকটি তামিল ও তেলুগু চলচ্চিত্রে অভিনয় করেছেন। তিনি টেলিভিশন ধারাবাহিকে পার্শ্ব চরিত্রে অভিনয় করার মাধ্যমে একজন অভিনেত্রী হিসাবে তাঁর জীবন শুরু করেছিলেন। তিনি *[[ডক্টর লাভ (চলচ্চিত্র)|ডক্টর লাভ]]* এবং *[[ই আদুথা কালাথু]]* নামক চলচ্চিত্রে ছোট চরিত্রে অভিনয় করার মাধ্যমে চলচ্চিত্র জগতে আত্মপ্রকাশ করেছিলেন। ২০১২ সালে তিনি কেরালার "মিস ফিটনেস" নির্বাচিত হয়েছিলেন এবং একই বছর মালয়ালম চলচ্চিত্র *[[চেট্টায়িস]]*-এর কেন্দ্রীয় চরিত্রে অভিনয় করেছেন।

## প্রারম্ভিক জীবন
মিয়া জর্জ ১৯৯২ সালের ২৮শে জানুয়ারি তারিখে ভারতের মহারাষ্ট্রের ডোম্বীভিলীর একটি মালয়ালি খ্রিস্টান পরিবারে জর্জ এবং মিনির ঘরে জন্মগ্রহণ করেছিলেন। তিনি তাঁর বাবা মায়ের দ্বিতীয় কন্যা। তাঁর বাবা একজন ইঞ্জিনিয়ার হিসাবে কাজ করতেন। মাত্র পাঁচ বছর বয়সে, তিনি পালৈ থেকে কোট্টায়মে চলে আসেন। তিনি ভরানাঙ্গনমের সেক্রেড হার্ট গার্লস হাই স্কুল এবং সেন্ট মেরির উচ্চ মাধ্যমিক বিদ্যালয় থেকে তাঁর স্কুল জীবনের পড়াশোনা সম্পন্ন করেছেন। তিনি পালৈ-এর আলফোনসা কলেজ থেকে বিএ ডিগ্রি এবং সেন্ট থমাস কলেজ থেকে ইংরেজি সাহিত্য বিভাগ হতে স্নাতকোত্তর সম্পন্ন করেছেন। তাঁর বড় বোনের নাম গিনি, তিনি লিজা জর্জের সাথে বিবাহ বন্ধনে আবদ্ধ হয়ে বর্তমানে বেঙ্গালুরুতে বসবাস করছেন।

## পেশা
মিয়া জর্জ টেলিভিশন ধারাবাহিক *আলফোনস্মা* ও *কুঞ্জলি মারাক্কর*-এর পার্শ্ব চরিত্রে অভিনয় করার মধ্য দিয়ে তাঁর অভিনয় জীবন শুরু করেছিলেন। তিনি টেলিভিশন ধারাবাহিকে অভিনয় দক্ষতা প্রদর্শনের মাধ্যমে *[[ডক্টর লাভ (চলচ্চিত্র)|ডক্টর লাভ]]* এবং *[[ই আদুথা কালাথু]]* নামক চলচ্চিত্রে কাজ করার সুযোগ পেয়েছিলেন। তিনি কেরালার মিস ফিটনেস ২০১২ নামে একটি সুন্দরী প্রতিযোগিতা জয়লাভ করার মাধ্যমে সকলের নজরে এসেছিলেন। তিনি *এত্তেকাল সেকেন্ড* নামক চলচ্চিত্রের কেন্দ্রীয় চরিত্রে অভিনয় করেছেন, তবে এই চলচ্চিত্রটি ২০১৪ সালে বাণিজ্যিকভাবে মুক্তি পেয়েছে। এই চলচ্চিত্রে মিয়া'র মা চরিত্রে উর্মিলা উন্নি অভিনয় করেছেন, যিনি পরিচালক শাজুন কারিয়ালের কাছে গিয়ে মিয়া জর্জকে ২০১২ সালে মুক্তিপ্রাপ্ত কৌতুক বিষয়ক চলচ্চিত্র *[[ছেট্টায়িস|ছেট্টায়িসে]]* অভিনয় করতে দেওয়ার সুযোগ করে দেওয়ার পরামর্শ দিয়েছিলেন। তিনি উক্ত চলচ্চিত্রে বিজু মেননের স্ত্রীর চরিত্রে অভিনয় করেছিলেন, যা সমালোচকদের দ্বারা প্রশংসা অর্জন করেছিল। তারপরে মিয়াকে মোহনলাল অভিনীত ''রেড ওয়াইন''-এ অভিনয় করতে দেখা গেছে; যেখানে তিনি আসিফ আলির সাথে কেন্দ্রীয় চরিত্রে অভিনয় করেছিলেন। তিনি জীতু জোসেফের ''মেমোরিস''-এ একটি তদন্তকারী সাংবাদিকের চরিত্রে অভিনয় করেছিলেন, এই চলচ্চিত্রটি ২০১৩ সালের অন্যতম সেরা চলচ্চিত্র ছিল। 

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেরলের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কেরলের নারী মডেল
বিষয়শ্রেণী:তেলুগু চলচ্চিত্র অভিনেত্রী
দেহ আফগান

**দেহ আফগান** আফগানিস্তানের কাবুলে অবস্থিত একটি শহর। এটি প্রশাসনিক জেলার অংশ গঠন করে  একসময় একটি ছোট পশতুন গ্রাম ছিল যা জার্নেগার পার্কের খোলা জায়গা জুড়ে ছড়িয়ে এটি ১৯০০ এর দশকের গোড়ার দিকে আমির আবদুর রহমান খান এর অধীনে নির্মিত জার্নেগার প্যালেস ছিল।  জার্নেগার পার্কটি কাবুলের বৃহত্তম নগর উদ্যান এবং আবদুর রহমানের  সমাধি রয়েছে। দেহ আফগান শহরটির অন্যতম প্রধান বাণিজ্যিক জেলা এবং এটি পৌরসভার সদর দফতর, বেশ কয়েকটি মন্ত্রী ভবন, ব্যাংক, সেরেনা হোটেল এবং আরগের বাড়ি। ২০০৯ সালে আবদুল রহমান মসজিদটি সম্পন্ন হয় এবং আধুনিক ব্যবসায়িক ভবনের পাশের ঐতিহাসিক আবাসন রয়েছে। 

## তথ্যসূত্র
ভাঙ্গা পৌরসভা

**ভাঙ্গা পৌরসভা** বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। এটি একটি প্রথম শ্রেণির পৌরসভা।

## অবস্থান ও সীমানা

## ইতিহাস
ভাঙ্গা পৌরসভা ১ মার্চ ১৯৯৭ সালে গঠন করা হয়।

## প্রশাসনিক এলাকা
thumb|ভাঙ্গা পৌরসভার মহল্লা জিওকোড ম্যাপ

## আয়তন ও জনসংখ্যা
ভাঙ্গা পৌরসভার আয়তন- ৮.৫০ বর্গ কিলোমিটার। জনসংখ্যা ৩৬,৮৫৬ জন।

## শিক্ষা
**শিক্ষার হার : ৭৪.৭৬%।**

**শিক্ষা প্রতিষ্ঠানঃ**

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান মেয়র- আবু ফয়েজ মো. রেজা**

## আরও দেখুন

* ঢাকা বিভাগ
* ফরিদপুর জেলা

## তথ্যসূত্র

বিষয়শ্রেণী:ফরিদপুর জেলার পৌরসভা
বিষয়শ্রেণী:১৯৯৭-এ বাংলাদেশে প্রতিষ্ঠিত
আর্গ (কাবুল)

**আর্গ** (; ; অর্থ "দুর্গ" ) আফগানিস্তান  রাস্ট্রপতির বাসভবন,  আফগানিস্তানের রাষ্ট্রপতি বাসভবন হিসাবে ব্যবহার করে থাকে এটি দেহ আফগান এবং উজির আকবর খানের মধ্যবর্তী ২ জেলা জেলার ৩৪-হেক্টর (৮৩-একর) জমির উপর অবস্থিত। আর্গটি ১৮৮০ সালে ব্রিটিশ ভারতীয় সেনার দ্বারা বালা হিসার ধ্বংসের পরে নির্মিত হয়েছিল। আমির আবদুর রহমান খান থেকে শুরু করে বর্তমান রাষ্ট্রপতি আশরাফ গনি সহ অনেক আফগান রাজা ও রাষ্ট্রপতি এটিতে বসাবস করেছেন।

## ইতিহাস
এটি ভিত্তি ১৮৮০ সালে আমির আবদুর রহমান খান সিংহাসন গ্রহণের পরে স্থাপন করেছিলেন। এটি চারপাশে জল ভরাট পরিখা সহ দুর্গ হিসাবে নকশা করা হয়েছিল। আবদুর রহমান খান এর নাম রেখেছিলেন আর্গ-এ-শাহী (রাজার দুর্গ) এবং অন্যান্য ভবনগুলির মধ্যে তাঁর পরিবার, সেনাবাহিনী ব্যারাক এবং জাতীয় কোষাগারের আবাসস্থল অন্তর্ভুক্ত করেছিলেন। এর আগে, বালা হিসার দ্বিতীয় ইঙ্গ-আফগান যুদ্ধ সময় ব্রিটিশ ভারতীয় সেনা কর্তৃক ধ্বংস না হওয়া অবধি এই দুর্গ বা আমিরদের সদর দফতর হিসাবে কাজ করত।

আর্গ আফগানিস্তানের সমস্ত রাজা ও রাষ্ট্রপতিদের জন্য রাজকীয় ও রাষ্ট্রপতি প্রাসাদ হিসাবে কাজ করেছে। তবে হাফিজুল্লাহ আমিন ও তাজবেগ প্রাসাদকে তাঁর পরিবারের আবাস্থল হিসাবে ব্যবহার করেছিলেন। এটি বিভিন্ন শাসকের অধীনে পরিবর্তন এবং পরিবর্ধন করেছে ১৯৭৮ সাওর বিপ্লব এর সময় মুহাম্মদ দাউদ খান ও তার পরিবারকে আরগের অভ্যন্তরে পিপলস ডেমোক্রেটিক পার্টি অফ আফগানিস্তানের (পিডিপিএ) সদস্যরা হত্যা করেছিল।

এখন অর্গ নিম্নলিখিত নিয়ে গঠিত:

* গুল খান যা রাষ্ট্রপতি আশরাফ গনি এবং রাষ্ট্রপতির প্রোটোকল অফিসের অফিস হিসাবে কাজ করে;
* রাষ্ট্রপতির চিফ অফ স্টাফের অফিসসমূহ
* জাতীয় সুরক্ষা উপদেষ্টার ভবন এবং রাষ্ট্রপতির মুখপাত্রের অফিসসমূহ।
* আফগান জাতীয় সুরক্ষা বাহিনী (এএনএসএফ) এর জন্য অফিসসমূহ।
* রাষ্ট্রপতির প্রশাসনিক অফিসের জন্য বিল্ডিং।
* প্রতিনিধি গ্রহণ বা বড় সভার জন্য বিভিন্ন বিল্ডিং।

## ছবি

File:Presidential Palace - panoramio (7).jpg| প্রাসাদ এবং পশতুনিস্তানের আশেপাশের অংশ
File:Presidential Palace - panoramio (8).jpg| প্রাসাদ এবং পশতুনিস্তানের আশেপাশের অংশ
File:Barack Obama and Hamid Karzai bilateral meeting in Kabul May 1, 2012.jpg|প্রাক্তন যুক্তরাষ্টের রাস্টপতি বারাক ওবামা এবং আফগানিস্তানের রাস্টপতি হামিদ কারজাই ২০১২ সালে
File:Defense.gov photo essay 110604-D-XH843-035.jpg
File:Defense.gov photo essay 100308-D-7203C-010.jpg
File:Emir Adb or-Rahman's garden house, Kabul. Wellcome L0025012.jpg
File:Afghan President Ghani Delivers Remarks at a Joint Press Availability (25726594024).jpg
File:Secretary Kerry Meets With Afghan President Ghani (26300077406).jpg


## তথ্যসূত্র

বিষয়শ্রেণী:রাষ্ট্রপতির বাসভবন
বিষয়শ্রেণী:আফগানিস্তানের প্রাসাদ
বিষয়শ্রেণী:আফগানিস্তানের রাজকীয় বাসভবন
বিষয়শ্রেণী:কাবুলের ভবন ও স্থাপনা